HERRI ADMINISTRAZIO ETA JUSTIZIAKO SAILBURUAK (Erkoreka Gervasio) (EAJ, 2015-03-27):
Eskerrik asko legebiltzaburu andrea.
Barrios jauna, bi gauzatan zuekin bat egiten dut erabat. Lehenengo, esaten duzunean kasu honetan, justiziaren eskuetan dagoen heinean, justiziari bere lana egiten utzi behar zaiola. Horrekin erabat batera nator.
Horren ondorioa ezinbestekoa da justiziarengan edo justiziari zenbat eta interferentzia gutxiago egin debate politikoetan, ahalik eta hobeagoa dela. Bere lana egiten baldin badago, bere lana egiten utzi behar zaio eta bertan pertsonatuta dagoenak egingo ditu egin behar dituen alegazioak, baina politikatik, ahal den neurrian behintzat, gai hau atera beharko genuke interferentziarik ez egiteko eta epailearengan eraginik ez egiteko.
Epaileak eskatzen duen eta epaileari eta justiziari zor zaion errespetuaren izenean, justiziak bere printzipioak dauzka, justizia penalak bereziki errugabetasunaren presuntzioa dauka oinarri eta funts gisa, eta hortik abiatuta, justiziak bere lana egiten badu, gure lana batez ere gauzatuko dugu Eusko Jaurlaritzak egin behar duen eta hartu behar dituen neurrietan.
Beraz, bat nago zurekin esaten duzunean justiziari bere lana egiten utzi behar zaiola. Beraz, utzi diezaiogun.
Eta bigarrenez, bat nator baita ere esaten duzunean gure oraingo eginkizuna batez ere gauzatu behar dela Legebiltzar honek Jaurlaritzari emandako gomendioak gardentasunaren izenean eta kontrolaren...
...oraingo eginkizuna batez ere gauzatu behar dela, Legebiltzar honek Jaurlaritzari emandako gomendioak gardentasunaren izenean eta kontrolaren izenean jarraitzeko eta ikusteko nolatan gauzatu izan diren.
Esan dizut batez ere gardentasunaren arloan aurrerapauso handiak eman izan direla. Azken hiru urte hauetan garrantzitsuak izan dira administrazio guztiek eman dituzten urratsak gardentasunaren aurrerapausoak emateko. Ez bakarrik herritarrek eta gizarteak horrela eskatzen dutelako, legediak ere horrela eskatzen duelako.
Lehen aipatu dizut lege bat Gorte Nagusiak 2013eko abenduan aprobatutakoa, Gardentasun eta Gobernu Onari buruzko Legea hain zuzen ere. Lege horrek bere 8. artikuluaren lehendabiziko atalean argi eta garbi esaten du administrazio orok kontratazio publikoari buruzko informazio zehatza eman behar duela bere web orrian, ez bakarrik parlamentarioen esku utzi behar duena, baizik eta herritar guztien esku utzi behar duena.
Gardentasun maila hori handituta dago guk  - Jaurlaritza honek Legebiltzar honek -  bidali duen Administrazio Publikoari buruzko lege proiektuan. Baina lege proiektu horretan lan egin daiteke gardentasuna handiago izan dadin edo Legebiltzar honek egokien uste duen moduan antolatu dezan.
Beraz, aukera ederra daukagu orain lege horrekin Administrazioaren gardentasunaz eta Administrazioak bereziki kontratazio publikoaren inguruko gardentasuna nola antolatu behar duen arautzeko puntuan.
Nolanahi ere azken bi urteetan, aurten bertan 2015. urtean, edukia eman diogu sortu berria den oraindik Registro Vasco de Contrato, hau da, Kontratazio Publikoari buruzko Euskal Erroldari. Eusko Jaurlaritzak sortuta dauka eta momentu honetan errolda horretan sartzen dira euskal Administrazio Orokorrak egiten duen kontrataziorik gehiena. Ez dut esango den-dena baina gehiena.
Madrilgo legeak oinarrizko lege honetan eskatzen duena baino haratago doa, beraz, errolda honetan jaso daitekeen informazioa eta informazio hori online dago. Hemen duela aste pare bat izan zen horri buruzko debate bat eta hor esan zen gutxienez hiruhilabeterik behin bidali beharko lukeela Eusko Jaurlaritzak informazio Legebiltzarrari kontratazio publikoaren inguruan. Beno, hiru hiruhilabeterik behin ez, online dago informazio hori, eskuragarri hemengo legebiltzarkide guztien zerbitzura eta kaleko herritar guztien zerbitzura. Beraz, horrek gardentasuna ematen dio kontratazio publikoari eta kontrola ezartzeko posibilitate izugarria.
Neurri horiek martxan hasita daude, martxan jarrita daude eta horiek izugarrizko aldaketa bat dakarte herritarrentzat, gizartearentzat baina baita Administrazioarentzat ere. Eta horretan zehaztu nahi baduzu, zehaztu dezakezu mozioan zer-nolako neurriak hartu ditzakezun, baina kontuan hartu hori errealitate bat badela, martxan dagoela eta gardentasunari dagokionez, kontratazio publikoan aurrerapauso nabarmenak eman direla.
Eskerrik asko.